**Adományozási MEGÁLLAPODÁS**

(a továbbiakban: Megállapodás), amely létrejött egyrészről

|  |  |
| --- | --- |
| Elnevezése (teljes név): | MVM Next Energiakereskedelmi Zrt. |
| Székhelye: | 1081 Budapest, II. János Pál pápa tér 20. |
| Cégjegyzékszáma: | 01 10 140263 |
| Adószáma: | 26713111-2-44 |
| Bankszámlát vezető pénzintézet neve, bankszámla száma: | OTP Nyrt.11794008-20501266-00000000 |
| Képviseli (név, beosztás) | Hiezl Gábor vezérigazgató és Lantos Éva vezérigazgatói kabinetvezető |

mint Adományozó, továbbiakban: **Adományozó**

másrészről

|  |  |
| --- | --- |
| *Elnevezése (teljes név):* | Hiszek Benned Közhasznú Alapítvány |
| *Székhelye:* |  |
| *Nyilvántartási szám:* |  |
| *Közhasznúsági fokozat:* |  |
| *Közhasznúvá nyilvánító határozat száma:* |  |
| *Adószáma:* |  |
| *Bankszámlát vezető pénzintézet neve, bankszámla száma:* |  |
| *Képviseli (név, beosztás):* |  |

mint Adományozott, továbbiakban: **Adományozott**

(Adományozó és Adományozott külön-külön a **„Fél”,** együttesen a **„Felek”)**

között alulírott helyen és napon az alábbi feltételekkel:

1. Adományozott kijelenti és szavatolja, hogy megfogalmazott célja …………….támogatása.

Adományozó nagyra értékeli Adományozottnak a fentiek szerint meghatározott közérdekű tevékenységét, ezért – a hatályos jogszabályi előírásoknak megfelelően a közhasznú tevékenység keretében – támogatni kívánja Adományozottat a jelen Megállapodás 2. pontjában foglaltak szerint.

1. Adományozó az alábbi adományt nyújtja az Adományozott részére:
	1. Adományozó a jelen Megállapodás alapján 500 000 Ft, azaz ötszázezer forint összegű pénzbeli adományt nyújt az Adományozott tevékenységéhez.
	2. Adományozó az adomány összegét az Adományozott ……………….. számú ……………………. banknál vezetett számlájára utalással a jelen adományozási megállapodás aláírását követő 30 naptári napon belül teljesíti.
	3. Amennyiben a fizetési határidő szabadnapra, ünnepnapra, illetve munkaszüneti napra esik, a fizetés az azt követő első munkanapon válik esedékessé.
2. Adományozott a jelen Megállapodás 2. pontjában meghatározott adományt köszönettel elfogadja. Adományozott a jelen Megállapodás aláírásával kifejezetten nyilatkozza és szavatolja, hogy az adomány összegét kizárólag a jelen Megállapodásban meghatározott célra használja fel.
3. Adományozott tudomásul veszi, hogy amennyiben a jelen Megállapodás 2. pontjában szereplő adomány összegét nem a jelen Megállapodásban meghatározott célokra fordítja, vagy azt az alábbiakban írt módon nem igazolja, úgy az adományt Adományozó erre irányuló felszólításától számított 15 napon belül köteles Adományozónak visszafizetni.

 Adományozott az adomány felhasználását követően köteles az adomány felhasználását bemutató beszámolót és elszámolást készíteni Adományozó részére, és azt a megjelölt kapcsolattartónak e-mailben vagy postai úton eljuttatni. A beszámolót és az elszámolást úgy köteles elkészíteni, hogy az alkalmas legyen a támogatott céloknak megfelelő és szerződésszerű felhasználásának ellenőrzésére. A cégszerűen aláírt beszámolónak legalább a következő elemeket kell – értelemszerűen – tartalmaznia:

1. rövid, tényszerű szöveges összefoglaló az adomány felhasználásáról
2. az adomány felhasználásának tételes összegszerű bemutatása

Az elszámolás elkészítésének és leadásának határideje …………………………..

Ha az elszámolás nem alkalmas az adomány felhasználásának ellenőrzésére, az Adományozó 30 napos határidő biztosítása mellett felhívja Adományozottat annak kijavítására, kiegészítésére. Adományozott tudomásul veszi, hogy amennyiben az adománynak a jelen Megállapodásban meghatározott célra történt fordítását az Adományozónak nem igazolja, vagy az elszámolás ezen, határidő leteltét követően sem alkalmas az adomány felhasználásának ellenőrzésére, úgy az a Ptk. 6:4.§ (4) bekezdésében foglaltaknak megfelelően annak elismerését jelenti, hogy a szerződésszerű teljesítés nem történt meg.

1. Adományozott kijelenti és szavatolja, hogy a kapott adomány felhasználása megfelel a társasági adóról és az osztalékadóról szóló 1996. évi LXXXI. törvény (továbbiakban: Tao törvény) 4.§ (1) a) pontjában, valamint a létesítő okiratában foglalt közhasznú tevékenységnek és a vonatkozó jogszabályoknak – így különösen a Tao törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvénynek – amely alapján közhasznú tevékenység támogatására adott adománynak minősül.
2. Figyelemmel az Adományozott közhasznú jogállására, Adományozott vállalja, hogy a jelen Megállapodás alapján átutalt adomány számlára érkezését követő 8 (nyolc) napon belül az Adományozó felé megküldi a Tao törvény 7.§. (7) bekezdésében, illetve 3. sz. mellékletének B)/17. pontjában meghatározott adóalap megállapítására (csökkentésére) vonatkozó igazolást, melyen feltünteti az Adományozott és az Adományozó megnevezését, székhelyét, adószámát, az adomány összegét és célját, valamint a támogatott közhasznú tevékenységet.
3. Adományozott vállalja, hogy támogatóinak megemlítésekor méltóképpen utal Adományozó nevére és tevékenységére.
4. Adományozó kijelenti, hogy a jelen Megállapodás keretében nyújtott adomány számára vagyoni előnyt nem jelent.
5. Adományozó kijelenti, hogy Adományozottól az adományért semminemű ellenszolgáltatást nem kér.
6. Bármilyen lényeges értesítést, utasítást, vagy kommunikációt, amely jelen Megállapodás alapján történik, írásba kell foglalni és el kell juttatni a másik Fél kijelölt kapcsolattartója részére akár kézbesítés, akár e-mail útján:

Adományozó részéről:

Név: Janurik Csilla

Telefon: +36 20 229 0606

E-mail: janurik.csilla@mvm.hu

Adományozott részéről:

Név:

Telefon:

E-mail:

1. A kijelölt kapcsolattartók eljárhatnak minden olyan kérdésben, amely összefügg a jelen Megállapodás teljesítésével, de nem jelenti annak módosítását vagy megszüntetését.
2. A kijelölt kapcsolattartók személyében vagy egyéb adataiban bekövetkező, továbbá bármely Fél jelen Megállapodásban meghatározott értesítési címének változásról írásban 5 (öt) munkanapon belül kell értesíteni a másik Felet, amely akkor hatályos, ha a másik Fél azt írásban visszaigazolta. Az ennek elmulasztásából fakadó kárért a mulasztó Fél felelős.
3. Szerződő Felek megállapodnak abban, hogy jelen Megállapodásban megjelölt kézbesítési cím(ek)re postázott nyilatkozatok, felhívások kézbesítettnek tekinthetők akkor is, ha a posta a „címzett ismeretlen” vagy „nem kereste” jelzéssel azt a feladónak visszajuttatja. Ezekben az esetekben a postai kézbesítés második megkísérlésének napját követő ötödik munkanapon a postai küldeményeket kézbesítettnek kell tekinteni.
4. Az üzleti titok védelméről szóló 2018. évi LIV. törvény (továbbiakban: Üttv.) alapján üzleti titok a gazdasági tevékenységhez kapcsolódó, titkos - egészben, vagy elemeinek összességeként nem közismert vagy az érintett gazdasági tevékenységet végző személyek számára nem könnyen hozzáférhető -, ennélfogva vagyoni értékkel bíró olyan tény, tájékoztatás, egyéb adat és az azokból készült összeállítás, amelynek a titokban tartása érdekében a titok jogosultja az adott helyzetben általában elvárható magatartást tanúsítja. Az Üttv. alapján védett ismeret (know-how) az üzleti titoknak minősülő, azonosításra alkalmas módon rögzített, műszaki, gazdasági vagy szervezési ismeret, megoldás, tapasztalat vagy ezek összeállítása. Az üzleti titok és védett ismeret a továbbiakban együtt: üzleti titok.

Felek megállapodnak, hogy a jelen szerződéssel összefüggésben tudomásukra jutott, üzleti titoknak minősülő információkat bizalmasan kezelik, azokat, illetéktelen harmadik személyek részére hozzáférhetővé nem teszik.

Nem minősül az üzleti titokhoz fűződő jog megsértésének az üzleti titok megszerzése, amennyiben:

1. a jogosulttól független fejlesztés, felfedezés vagy alkotás,
2. nyilvánosan hozzáférhető vagy jogszerűen megszerzett termék, illetve jogszerűen igénybe vett szolgáltatás vizsgálata, elemzése vagy tesztelése - feltéve, hogy az üzleti titok megszerzőjét nem terhelte az üzleti titok megszerzésére vagy megőrzésére irányuló korlátozás, különösen titoktartási kötelezettség -,
3. a védett ismeret körébe tartozó műszaki ismeretek és megoldások kivételével a munkavállalóknak vagy a munkavállalók képviselőinek a tájékozódáshoz és a konzultációhoz való jogának a jogszerűen megszerzett üzleti titok munkavállaló által a munkavállalók képviselője számára történő felfedése céljából, a szükséges mértékben történő gyakorlása, vagy
4. egyéb, a jóhiszeműség és tisztesség követelményével összeegyeztethető, az adott helyzetben általában elvárható magatartás útján valósul meg.

A d) pontja szerinti megszerzésnek minősül az üzleti titoknak harmadik személytől kereskedelmi forgalomban, jóhiszeműen és ellenérték fejében történő megszerzése.

Nem minősül az üzleti titokhoz fűződő jog megsértésének:

1. a jogszerűen megszerzett üzleti titok munkavállaló által a munkavállalók képviselője számára történő felfedése, ha a felfedés a munkavállaló vagy a képviselő tájékoztatáshoz és konzultációhoz való jogának gyakorlása céljából a jog gyakorlásához szükséges mértékben történt,
2. ha az üzleti titok megszerzése, illetve az ügyben eljárni jogosult szerv számára történő felfedése jogszabálysértés vagy az üzleti tisztesség általános követelményeibe ütköző magatartás megelőzése, elkerülése, következményeinek elhárítása vagy csökkentése céljából, a közérdek védelmében, a cél által indokolt terjedelemben történik,
3. ha az üzleti titok megszerzését, hasznosítását vagy felfedését közvetlenül alkalmazandó uniós jogi aktus vagy törvény írja elő, vagy teszi lehetővé
4. Felek rögzítik, hogy a jelen Szerződés megkötése és teljesítése során a jelen Szerződéssel összefüggésben természetes személy alkalmazottaik, cégképviselőik, közreműködőik (a továbbiakban együttesen: Közreműködők) személyes adatának közlése során saját Közreműködője tekintetében a Fél adatkezelőnek, a másik Fél Közreműködője tekintetében címzettnek minősül. Felek tájékoztatják egymást, arról hogy a jelen Szerződéssel összefüggésben a másik Fél által, a másik Fél Közreműködőivel kapcsolatban közölt, címzettként tudomására jutó személyes adatokat a jelen Szerződés kezelése, illetve teljesítés során a dokumentumok nyilvántartása, számlakezelés, valamint az üzleti partnerek elérhetőségének szervezeti egység szintű nyilvántartása céljából kezeli.
5. Adományozó tájékoztatja Adományozottat, hogy az MVM Vállalkozáscsoport egyes tagvállalatai által kötött szerződésekben, illetve más dokumentumokban kapcsolattartóként megjelölt természetes személyek személyes adatainak kezeléséről szóló részletes Adatkezelési Tájékoztatót a <https://www.mvmnext.hu/Adatvedelem/adatvedelmi-tajekoztatok/adatvedelmi-tajekoztatasok> elérhetőségen tekintheti meg az Adományozott és jelen szerződésben feltüntetett természetes személy kapcsolattartói. Adományozott erről köteles a jelen szerződésben feltüntetett természetes személy kapcsolattartóját/kapcsolattartóit tájékoztatni és meggyőződni arról, hogy ezen érintett természetes személy(ek) a fenti dokumentumot elolvasta/elolvasták.
6. Adományozott hozzájárul ahhoz, hogy az Adományozó számláit szerződés alapján kezelő MVM KONTÓ Pénzügyi és Számviteli Szolgáltató Központ Zrt. (rövidített neve: MVM KONTÓ Zrt.) (székhely: 7030 Paks, Gagarin utca 1.; Cégjegyzékszáma: 17 10 001330; Adószám: 29183915-2-17) és az MVM Services Zártkörűen Működő Részvénytársaság (székhely: 1081 Budapest, II. János Pál pápa tér 20.; Cégjegyzékszáma: 01-10-048351; Adószáma: 24147784-2-41; rövidített neve: MVM Services Zrt.) a jelen Szerződésbe betekintsen, az abban foglaltakat megismerje. A MVM KONTÓ Zrt. -t és az MVM Services Zrt-t a megismert és átadott adatok tekintetében az Adományozóval azonos titoktartási kötelezettség terheli, amely kötelezettség megsértése esetén az Adományozottal szemben az Adományozó köteles helytállni.
7. Adományozott hozzájárul ahhoz, hogy az Adományozó a közzétételi kötelezettségének teljesítése keretében közzétegye a jelen Adományozási Megállapodásnak a köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: a Kgt.) 2.§ (3) bekezdésében meghatározott adatait, amennyiben a jelen Megállapodás értéke, vagy az Adományozottal egy költségvetési évben kötött azonos tárgyú megállapodások együttes értéke eléri a Kgt. 2.§ (3) bekezdésében hivatkozott értékhatárt.
8. A Felek megállapodnak, hogy a jelen Megállapodással összefüggésben kialakult vitájukat elsősorban békés úton, egyeztető tárgyalások útján kísérlik meg rendezni. Amennyiben ez az egyeztető tárgyalások kezdetétől számított 30 napon belül nem vezet eredményre, és az alkalmazandó jogszabályok alapján a Felek vitájának elbírálására nem a Pesti Központi Kerületi Bíróság, a Fővárosi Törvényszék, vagy a Budapest Környéki Törvényszék az illetékes, úgy a Felek jogvitájukra a Budai Központi Kerületi Bíróság kizárólagos illetékességét kötik ki a per tárgyától, illetve a pertárgy értékétől függően.
9. Jelen Megállapodás aláírásával Adományozott képviselője büntetőjogi felelőssége tudatában kijelenti, hogy az általa képviselt szervezet hivatalos képviselője, s a szervezet törvényesen és cél szerint működik.
10. Felek kijelentik, hogy jelen Megállapodás a Felek között létrejött teljes megállapodást teljes körűen szabályozza, és hatálytalanná tesz bármilyen e tárgyban korábban folytatott előzetes szóbeli egyeztetést vagy korábban született írásbeli megállapodást, illetve nyilatkozatot. Felek rögzítik, hogy a jelen Megállapodásnak nem képezik tartalmát azon szokások, amelyek alkalmazásában a felek az esetleges korábbi üzleti kapcsolatukban megegyeztek, illetve azon gyakorlat, amelyet egymás között kialakítottak. A Felek rögzítik továbbá, hogy a megállapodásnak nem képezi tartalmát az adott üzletágban a hasonló szerződés alanyai által széles körben ismert és rendszeresen alkalmazott szokás.
11. Adományozott nyilatkozik, hogy megismerte és tudomásul vette esetleges szerződésszegésének következményeit, illetve az esetleges szerződésszegéséből eredő károkat valamint azok mértékét.
12. A jelen Megállapodás bármely rendelkezésének érvénytelensége nem érinti a megállapodás többi rendelkezését, azok változatlan formában, hatályban maradnak.
13. A jelen Megállapodás annak mindkét Fél általi aláírásának napján lép hatályba és mindaddig hatályban marad, míg a Felek valamennyi szerződésszerű kötelezettségüket nem teljesítették.
14. A jelen Megállapodásban nem szabályozott kérdésekben Magyarország mindenkor hatályos jogszabályai, így különösen a Polgári Törvénykönyv rendelkezései az irányadók.

A Felek a jelen Megállapodást, mint akaratukkal mindenben megegyezőt, az Adományozó részéről cégszerűen, jóváhagyólag aláírják.

Kelt: ……………., 2021.

 **MVM Next Energiakereskedelmi Zrt.**

Hiezl Gábor Lantos Éva

vezérigazgató vezérigazgatói kabinetvezető

 **Adományozó Adományozott**